Vec C‑325/16
Industrias Químicas del Vallés SA
proti
Administración General del EstadoaSapec Agro SA
(návrh na začatie prejudiciálneho konania, ktorý podal Tribunal Supremo)
„Návrh na začatie prejudiciálneho konania – Poľnohospodárstvo – Smernica 91/414/EHS – Smernica 2010/28/EÚ – Článok 3 ods. 1 – Postup prehodnotenia povolených prípravkov na ochranu rastlín členskými štátmi – Lehota – Predĺženie platnosti“
Abstrakt – Rozsudok Súdneho dvora (deviata komora) zo 17. mája 2018
Poľnohospodárstvo – Aproximácia právnych predpisov – Uvádzanie prípravkov na ochranu rastlín na trh – Smernica 2010/28 – Zaradenie určitých účinných látok uvedených prípravkov do prílohy I smernice 91/414 – Povinnosť členských štátov zmeniť alebo odobrať existujúce povolenia na prípravky na ochranu rastlín obsahujúce metalaxyl – Lehota – Možnosť predĺženia – Neexistencia
(Smernica Rady 91/414, príloha I; smernica Komisie 2010/28, článok 3 ods. 1)
Článok 3 ods. 1 smernice Komisie 2010/28/EÚ z 23. apríla 2010, ktorou sa mení a dopĺňa smernica Rady 91/414/EHS s cieľom zaradiť metalaxyl ako účinnú látku, sa má vykladať v tom zmysle, že v ňom stanovená lehota, ktorá uplynula 31. decembra 2010 a ktorá umožňuje členským štátom v súlade so smernicou Rady 91/414/EHS z 15. júla 1991 o uvádzaní prípravkov na ochranu rastlín na trh zmeniť alebo odobrať existujúce povolenia týkajúce sa prípravkov na ochranu rastlín s obsahom metalaxylu ako účinnej látky, predstavuje prekluzívnu lehotu, ktorú členské štáty nemôžu predĺžiť.
(pozri bod 41 a výrok)